Ivan II, car Bugarske
Ivan II (Иван II) bio je car Bugarske. Vladao je od 1298. do 1299. Nije poznato kada je tačno Ivan rođen. Otac mu je bio car Smilec, čiji roditelji nisu poznati, a majka mu je bila carica Smilcena, čije pravo ime nije poznato. Ona je bila kćerka jednog bizantskog plemića, Konstantina Paleologa. Nakon smrti Smilca, Ivan je postao car Bugarske, ali je bio mlad, pa je Smilcena preuzela upravu. Ona je pobijedila braću svog muža te je udala svoju kćerku Marinu za plemića Aldimira. On je bio despot Krana. Ivan je na kraju morao pobjeći iz Bugarske te je novi car postao Mongol Čaka. Ivan je ostatak života proveo u Bizantu te je bio poznat kao Ivan Komnen Duka Anđeo Branas Paleolog (Iōannēs Komnēnos Doukas Angelos Branas Palaiologos), ali je poslije promijenio ime u Joasaph jer je postao redovnik. Umro je prije 1330.